paragraph_text: Matrična struktura je jedna od tri glavne strukture uz funkcijsku i projektnu. Postoje i prednosti i mane matrične strukture. Jedna od glavnih mana je povećana kompleksnost hijerarhijskog lanaca i dualne odgovornosti.Sikavica P. i Novak M. „Poslovna organizacija“, III. izdanje, Informator, Zagreb, 1999.Zaposlenici u matričnoj strukturi odgovaraju projektnom ili proizvodnom menadžeru čiji autoritet teče vodoravno preko različitih funkcionalnih odjela, ali su također odgovorni i glavnom menadžeru funkcijskog odjela kojemu pripadaju. Još jedan nedostatak je veći broj menadžera po radniku što dovodi do konfliktnih lojalnosti samih radnika. Uz već navedene promjene u strukturi, matrična organizacija zahtjeva nove mehanizme potpore, organizacijsku kulturu i načine ponašanja. Matrični menadžment je dinamičniji od funkcionalnog zbog tog što je matrični menadžment kombinacija svih ostalih struktura i omogućava članovima tima da šire informacije. Također omogućava specijalizacije koje mogu produbiti znanje u specifičnom sektoru ili segmentu.